Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: 1989. évi XXXII. törvény 48. § (1) és (2) bekezdésében
Paragraph Index: 1016

1. A Ve.-nek a jogorvoslatról szóló X. fejezetében a jogalkotó egyrészt meghatározta az általános elõírásokat (Ve. 77—81. §), másrészt speciális szabályozást alakított ki a névjegyzék összeállításával kapcsolatos (Ve. 82—83. §), illetve a választási bizottság eredményt megállapító döntése elleni jogorvoslatra vonatkozóan (Ve. 84—85. §). A fejezet strukturálását alapvetõen az határozta meg, hogy a választási eljárás egyes szakaszaiban mások az eljáró szervek, illetve az is, hogy különbözõek a jogorvoslatra nyitva álló határidõk. A jogorvoslati határidõ a fõszabály szerint három nap [Ve. 78. § (1) bekezdés], míg az eredményt megállapító döntés elleni kifogás benyújtására, illetve annak elbírálására mindösszesen egy-egy nap áll rendelkezésre (Ve. 85. §). Az indítványozó az általános jogorvoslati határidõt megállapító szabály egyetlen elemét támadja, nevezetesen azt, hogy a kifogásnak a döntés meghozatalától számított három napon belül kell megérkeznie. Az indítvány tehát nem érinti sem a panasz (a sérelmezett tevékenységen alapuló jogorvoslat) benyújtását, sem pedig a választási eredmény megállapításával kapcsolatos speciális eljárást, hanem csak és kizárólag arra az esetre vonatkozik, amikor a jogorvoslati kérelmet elbíráló szerv döntést hoz. Az Alkotmánybíróság ennek megfelelõen nem vizsgálta a rendelkezés egyéb elemeit, eljárása csupán a Ve. 78. §

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes